1.  ปัจจัยความเสี่ยงของธุรกิจ

  ปัจจัยความเสี่ยงที่อาจมีผลกระทบต่อบริษัทและผู้ลงทุน สามารถสรุปได้ดังนี้

  1.1 ความเสี่ยงด้านความไม่แน่นอนของปริมาณวัตถุดิบในธุรกิจเกษตร

  ปริมาณวัตถุดิบ ซึ่งได้แก่มะเขือเทศสด และข้าวโพดหวาน
  ซึ่งขึ้นอยู่กับสภาวะภูมิอากาศซึ่งเป็นปัจจัยที่ไม่อาจ

ควบคุมได้เป็นสำคัญ อย่างไรก็ตาม บริษัทได้มีการพัฒนาระบบการเพาะปลูกพืชตามสภาพพื้นที่
และสภาพภูมิอากาศ มีระบบชลประทาน และจัดรูปแปลงปลูกตามหลักวิชาการที่ดี
รวมทั้งการเพาะปลูกเชิงพาณิชย์ชนิดอื่นเพื่อเป็นการหมุนเวียน

  ความไม่แน่นอนของปริมาณวัตถุดิบส่งผลต่อปริมาณการผลิตผลิตภัณฑ์ในตลาดโลก
  และส่งผลกระทบต่อ

ราคาผลิตภัณฑ์ในที่สุด ซึ่งอาจทำให้บริษัทไม่สามารถควบคุมราคาและกำไรขั้นต้นได้อย่างชัดเจน
ทั้งนี้ราคายังขึ้นอยู่กับปริมาณอุปสงค์และอุปทานของผลิตภัณฑ์ในตลาดโลกในแต่ละฤดูกาล
อย่างไรก็ตามบริษัทได้กำหนดนโยบายราคาโดยอิงกับราคาตลาด
ซึ่งราคาผลิตภัณฑ์ของบริษัทเป็นราคาที่วสามารถแข่งขันกับคู่แข่งขันได้

2.  ความเสี่ยงด้านอัตราการแลกเปลี่ยนเงินตราต่างประเทศ

  บริษัทมีความเสี่ยงในเรื่องของอัตราการแลกเปลี่ยนเงินตราต่างประเทศในด้านการซื้อภาชนะบรรจุผลิตภัณฑ์

ในการผลิตจากต่างประเทศ เช่นกระป๋อง และถุง Aseptic Bag
ซึ่งส่วนใหญ่จะกำหนดราคาเป็นเงินสกุลหลักของโลกคือ ดอลล่าร์สหรัฐ เป็นต้น
ดังนั้นราคาของต้นทุนในการผลิตและวัตถุดิบจึงผันแปรตามอัตราการแลกเปลี่ยนในช่วงเวลานั้นๆ

3.  ความเสี่ยงจากการปรับปรุงโครงสร้างหนี้

  ปัจจุบัน บริษัทยังคงอยู่ในระหว่างการปรับปรุงโครงสร้างหนี้ และฟื้นฟูกิจการ
  ซึ่งศาลล้มละลายกลางได้มีคำ

สั่งเห็นชอบด้วยแผนฟื้นฟูกิจการเมื่อวันที่ 3 พฤษภาคม 2544 ที่ผ่านมา โดยได้แต่งตั้งบริษัท
ศรีสงคราม แพลนเนอร์ จำกัด เป็นผู้บริหารแผนของบริษัท
ซึ่งขณะนี้บริษัทอยู่ในระหว่างการปฏิบัติตามเงื่อนไขข้อบังคับก่อนดำเนินการตามแผนฟื้นฟูกิจการ
ในระหว่างนี้บริาทได้จัดประชุมคณะกรรมการเจ้าหนี้เพื่อขออนุมัติเงินทุนหมุนเวียนของบริษัทจำนวน
100 ล้านบาท ตามเงื่อนไขข้อบังคับ
และในขณะเดียวกันก็ได้ยื่นเรื่องขอแก้ไขแผนฟื้นฟูกิจการของบริษัท ต่อคณะกรรมการเจ้าหนี้
โดยในระหว่างนี้ ผู้บริหารแผน ได้ยื่นเสนอขอเลื่อนวันที่แผนมีผลบังคับใช้ออกไปเป็นวันที่ 31
ธันวาคม 2545
โดยที่ประชุมคณะกรรมการเจ้าหนี้ได้มีมติอนุมัติให้เลื่อนวันมีผลบังคับใช้ออกไปได้ตามที่ผู้บริหารแผนเสนอ

ดังนั้นบริษัทจึงมีภาระหน้าที่ที่จะต้องดำเนินการทุกอย่างให้เป็นไปตามแผนฟื้นฟูกิจการ
เพื่อให้การปรับปรุงโครงสร้างของบริษัทเป็นไปได้ด้วยดี

4.  ความเสี่ยงจากการถูกยกเลิกกาารส่งเสริมการลงทุนจากคณะกรรมการส่งเสริมการลงทุน

  บริษัทได้รับผลประโยชน์จากสิทธิประโยชน์ที่ได้รับจากคณะกรรมการส่งเสริมการลงทุนในรูปของการยกเว้น

และหรือการลดอากรขาเข้า และภาษีอากรอื่นๆ
ที่เกี่ยวข้องกับการปลูกและผลิตมะเขือเทศเพื่อการส่งออก
หากสิทธิประโยชน์ที่ได้รับจากคณะกรรมการส่งเสริมการลงทุนถูกยกเลิก
บริษัทอาจต้องชำระอากรและภาษีในส่วนที่เคยได้รับการยกเว้น

5.  ความเสี่ยงต่อการดำรงอยู่ของบริษัท

  จากการที่บริษัทมีหนี้สินล้นพ้นตัว โดย ณ วันที่ 30 มิถุนายน 2545 บริษัทมีหนี้สินรวมทั้งสิ้น 6,695
  ล้านบาท มีสินทรัพย์รวมทั้งสิ้น 858 ล้านบาท
  บริษัทได้กระทำการแก้ไขภาระหนี้สินโดยเข้าสู่กระบวนการปรับปรุงโครงสร้างหนี้ภายใต้การฟื้นฟูกิจการตามพระราชบัญญัติล้มละลาย
  โดยศาลล้มละลายได้มีคำสั่งเห็นชอบด้วยแผนฟื้นฟูกิจการของบริษัท เมื่อวันที่ 3 พฤษภาคม 2544
  ซึ่งบริษัทจำเป็นต้องปฏิบัติตามเงื่อนไขที่ระบุไว้ในแผนฟื้นฟูกิจการของบริษัทให้ลุล่วง
  ซึ่งหากว่าความพยายามในการดำเนินการปรับปรุงโครงสร้างหนี้ไม่ประสพความสำเร็จ
  บริษัทอาจไม่สามารถปฏิบัติตามเงื่อนไขในสัญญาทางการเงินได้
  ในด้านการผลิตก็อาจจะไม่สามารถดำเนินการผลิตได้ใหม่
  และบริษัทอาจต้องถูกเพิกถอนออกจากตลาดหลักทรัพย์อีกด้วย